Source: http://gnuvideo.ro/jurnal/legea-securit%C4%83%C8%9Bii-cibernetice-neconstitu%C8%9Bional%C4%83.html
Timestamp: 2018-02-22 19:02:56+00:00
Document Index: 4321553

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ']

CCR : Legea securității cibernetice este neconstituțională | gnuvideo.ro
CCR : Legea securității cibernetice este neconstituțională
21 Ianuarie 2015 de gnuvideoro în Supraveghere
Astăzi 21 ianuarie, Curtea Constituțională a României a declarat neconstituțională legea privind securitatea cibernetică a României. Salutăm decizia CCR cu privire la această lege ce ar fi încălcat un drept fundamental al cetățenilor, dreptul la viață privată.
Conform comunicatului de presă al Curții, pe care îl recomandăm spre citire, judecătorii CCR au constatat necontituționalitatea mai multor prevederi ale acestei legi.
Astăzi CCR a dovedit încă o dată că este garantul respectării Constituției și să sperăm că acest vedict va da de înțeles Parlamentului, Guvernului și serviciilor de informații că supravegherea generalizată a cetățenilor încalcă drepturi fundamentale ale acestora.
Societatea civilă românească nu trebuie să se culce pe o ureche după această decizie și să creadă că CCR va liniști apele de fiecare dată. Presiunea publică este necesară, doar așa ai noștri guvernanți își vor face datoria față de noi, cetățenii. Este necesar ca tot mai mulți cetățeni să ia atitudine atunci când li se încalcă drepturile.
Mă îndoiesc că pe viitor nu se va mai încerca adoptarea de astfel de măsuri însă asta doar timpul ne va spune.